Kecemprengman

Kecemprengman ialah siri komik yang diterbitkan di Malaysia. Ia diterbitkan oleh PTS Media Group di bawah imprin Komik-M. Ia dihasilkan oleh pelukis komik Malaysia, Poyo. Bagi siri terakhir komik ini, ia dihasilkan oleh kartunis Froggypapa. Komik ini mempunyai dua versi. Versi pertama mempunyai dua buah komik yang diterbitkan di bawah PTS Publishing House. Versi kedua yang merupakan penerbitan semula siri ini selepas kematian kartunisnya, Poyo pada Januari 2017. Versi kedua diterbitkan di bawah jenama Komik-M sendiri.

Siri komik

PTS Publishing House 

 Kecemprengman, diterbitkan pada 8 April 2008
 Kecemprengman #2, diterbitkan pada 1 Disember 2008.

Komik-M 

 KecemprengMan #1: Niat Jahat Profesor A, diterbitkan pada 3 April 2017
 KecemprengMan #2: Robot Karipap Besi, diterbitkan pada 15 Januari 2018
 KecemprengMan #3: Robot Ribut, diterbitkan pada 19 Oktober 2020

Sinopsis

Kecemprengman #1 
Kota Metro Cyber diancam bahaya. Seorang saintis hebat yang kecewa dalam hidup merancang membuat kerosakan di muka bumi dan merampas kuasa mentadbir seisi dunia. Seorang superhero buatan tempatan ditugaskan menghalang niat jahat itu. Dengan bantuan pihak berkuasa dan seorang saintis, superhero itu bakal berdepan dengan pertarungan yang getir dan membahayakan nyawa.

Kecemprengman #2 
Kecemprengman kini menjadi wira kebanggaan warga kota Metro Cyber. Setelah berjaya menumpaskan robot Tempeyek Besi dan rancangan jahat Profesor X, kini Kecemprengman bakal berhadapan dengan situasi yang lebih mencabar dan menggugat nyawanya. Nasib Metro Cyber kini bergantung kepadanya. Dengan bantuan Profesor A, Kecemprengman berusaha sedaya upaya demi keamanan manusia sejagat.

Kecemprengman #3 
Kota Metro Cyber sudah aman dan sejahtera selepas penjahat utamanya, Profesor Madya Karumalai ditumpaskan oleh KecemprengMan. Akibatnya, kadar jenayah turut menurun dengan mendadak sehingga menyebabkan KecemprengMan kebosanan. Namun, itu sekadar waktu tenang sebelum ribut melanda. Tiba-tiba muncul robot misteri yang mahu menghancurkan Kota Metro Cyber. Maka, mahu tidak mahu, terpaksalah KecemprengMan beraksi kembali!

Pautan luar  
 Poyo, Blog pencipta
 Kecemprengman  di laman rasmi PTS Media Group

Rujukan 

Komik-M
Siri komik terbitan PTS